
***Proiect***



**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 3/5**

**din 14 august 2024**

Cu privire la aprobarea Acordului de Colaborare

între Consiliul raional Ștefan Vodă, Direcția Generală Educație

și Asociația Obștească “Amici dei Bambini – Moldova

În temeiul demersului Direcției Generale Educație Ștefan Vodă nr. 01-31/168 din 03.06.2024 și a demersului Asociației Obștești „Amici dei Bambini-Moldova” nr. 30/PACE din 12 aprilie 2024;

În conformitate cu art. 5, art. 8, art. 143, alin. (6 ), lit. c), d) din Codul Educației al Republicii Moldova nr. 152 din 17.07.2014 cu completările și modificările ulterioare;

În baza art. 43 alin. (2) și art. 46 din Legea nr. 436-XVI din 28 decembrie 2006 privind administrația publică locală, Consiliul raional Ştefan Vodă **DECIDE**:

1. Se aprobă Acordul de Colaborare între Consiliul raional Ștefan Vodă, Direcția Generală Educație și Asociația Obștească “Amici dei Bambini - Moldova”, pentru implementarea și realizarea Proiectului PACE – Protecție, Acceptare, Cultură și Educație în raionul Ștefan Vodă pe durata mai 2024 – decembrie 2025, în continuare Acord de Colaborare, *conform anexei nr. 1.*

2. Se împuternicește dna Olga Luchian, președintă a raionului de a semna Acordul de Colaborare.

3. Se numește dna Valera Caușnean, vicepreședinta raionului, reprezentant în echipa de coordonare a proiectului, pentru asigurarea unei comunicări eficiente între părți.

4. Se selectează IP Gimnaziul din satul Popeasca pentru crearea unei LUDOTECI – spațiul prietenos copiilor și părinților acestora, dotat cu jocuri, jucării, cărți.

5. Se acceptă primirea bunurilor achiziționate și lucrărilor de renovare cu titlul gratuit din proprietatea Asociației Obștești „Amici dei Bambini-Moldova” în proprietatea Consiliului raional Ștefan Vodă cu transmiterea ulterioară IP Gimnaziului din satului Popeasca în baza contractului de donație, actului de predare-primire și a facturilor fiscale.

6. Se desemnează responsabil pentru implementarea activităților de proiect dna Raisa Burduja, șefă interimară a Direcția Generală Educație Ștefan Vodă.

7. Se aprobă lista instituțiilor de învățământ din raion pentru implementarea activităților de educație non-formală prin intermediul serviciului „LUDOBUS”, *conform anexei nr. 2*.

8. Controlul executării prezentei decizii se atribuie dnei Valeria Caușnean, vicepreședinta raionului.

9. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str. Libertății nr. 1 sau la Judecătoria Căușeni (cu sediul Ștefan Vodă) orașul Ștefan Vodă, str. Grigore Vieru nr. 6, în termen de 30 zile de la data comunicării, potrivit prevederilor Codului administrativ al Republicii Moldova nr. 116/2018.

10. Prezenta decizie se include în Registrul de stat al actelor locale (actelocale.gov.md), se publică pe pagina web al Consiliului raional Ștefan Vodă și se aduce la cunoștință:

Direcției Generale Educație Ștefan Vodă;

Asociației Obștești „Amici dei Bambini-Moldova”.

**Preşedintele şedinţei**

*Contrasemnează:*

**Secretarul Consiliului raional Ion Ţurcan**

**Anexa nr.1**

la decizia Consiliului raional Ştefan Vodă

nr. 3/5 din 14 august 2024

**ACORD DE COLABORARE**

**Nr.\_\_\_\_\_\_, Din\_\_\_\_\_\_\_\_\_\_\_\_\_\_\_**

**între**

**Consiliul Raional Ștefan Vodă**

**Direcţia Generală Educaţie, Ștefan Vodă**

**și**

**Asociația Obștească ,,Amici dei Bambini - Moldova”**

Perioada: mai 2024 – decembrie 2025

**I. PREAMBUL**

PĂRŢILE semnatare:

1. **Consiliul Raional Ștefan Vodă** (în continuare – CR Ștefan Vodă), cu sediul în R. Moldova, or. Ștefan Vodă, strada Libertății 1, MD-4201, reprezentată de Dna Olga Luchian, Președintele raionului Ștefan Vodă,
2. **Direcţia Generală Educaţie Ștefan Vodă** (în continuare – DGE Ștefan Vodă), cu sediul în R. Moldova, or. Ștefan Vodă, strada Grigore Vieru 10, MD-4200, reprezentată de Dna Burduja Raisa, Șef DGE Ștefan Vodă

și

1. **Asociația Obștească „Amici dei Bambini - Moldova”** (în continuare – Ai.Bi. Moldova), IDNO 1010620002253, cu sediul în R. Moldova, mun. Chișinău, str. Calea Ieșilor 13 of. 82, MD-2069, reprezentată de Dna Stela VASLUIAN, director executiv

***Recunoscând*** necesitatea unificării și coordonării eforturilor în vederea asigurării accesului la educație și egalității de oportunități pentru toți copiii, indiferent de abilitățile și capacitățile lor intelectuale sau fizice;

***Pornind*** de la responsabilitățile și obligațiile Republicii Moldova în domeniul protecției drepturilor copilului și educației, pe care și le-a asumat prin apartenența la diverse organisme internaționale, precum Consiliul Europei și Organizația Națiunilor Unite;

***Respectând*** prevederile Politicilor de Protecție a Copilului și de Prevenire a Abuzului Sexual și a Hărțuirii la locul de muncă, adoptate de Asociația Amici dei Bambini - Moldova care devin parte integrantă a prezentului Acord de colaborare și, deci, obligatorii pentru ambele Părți;

***Având în vedere***necesitatea gestionării eficiente a crizei refugiaților din Ucraina în urma declanșării războiului dintre Ucraina și Rusia la data de 24.02.2022;

***Reieșind*** din prevederile Memorandumul de Colaborare între Ministerul Educației și Cercetării al Republicii Moldova și A.O. ”Amici dei Bambini – Moldova” din 11 mai 2023, care are drept obiectiv colaborarea dintre părți în vederea implementării Cadrului de referință al Educației și învățământului extrașcolar din R. Moldova;

***Bazându-se*** pe relațiile de colaborare, care au fost stabilite anterior în virtutea intereselor comune de colaborare, precum și în scopul atingerii scopurilor comune, Părţile au convenit asupra semnării prezentului ACORD DE colaborare.

**II. CADRUL LEGAL**

2. În realizarea prezentului ACORD, PĂRŢILE se vor conduce de următoarele documente de politici și prevederi legale ale Republicii Moldova:

1. Codul educației al Republicii Moldova Nr.152/2014;
2. Legea Nr.140/2013 privind protecția specială a copiilor aflați în situație de risc și a copiilor separați de părinți;
3. Hotărârea Guvernului Republicii Moldova Nr.347/2022 pentru aprobarea Programului național pentru protecția copilului pe anii 2022-2026 și a Planului de acțiuni pentru implementarea acestuia;
4. Hotărârea Guvernului Republicii Moldova Nr.270/2014 pentru aprobarea Instrucțiunilor privind mecanismul intersectorial de cooperare pentru identificarea, evaluarea, referirea, asistenta și monitorizarea copiilor victime și potențiale victime ale violenței, neglijării, exploatării și traficului;
5. Hotărârea Guvernului Republicii Moldova Nr.114/2023 pentru aprobarea Strategia de dezvoltare ,,Educația 2030”;
6. Instrucțiunea Ministerului Educației și Cercetării cu privire la înscrierea copiilor ucraineni în școlile din R. Moldova (Ordinul MEC nr. 1109 din 04.09.23)

și se vor baza, totodată, pe prevederile din:

1. Carta Socială Europeană din 03.03.1996, ratificată de Republica Moldova prin Legea

nr. 484-XV/2001;

1. Convenția ONU cu privire la drepturile copilului adoptată de Adunarea Generală a ONU la 20.11.1989, la care Republica Moldova a aderat prin Hotărârea Parlamentului nr. 408–XII/1990.

**III. CONTEXTUL ŞI OBIECTUL ACORDULUI**

**Obiectul prezentului ACORD** îl constituie stabilirea unei colaborări eficiente între PĂRŢI (CR Ștefan Vodă, DGE Ștefan Vodă și A.O. Amici dei Bambini - Moldova) în vederea realizării proiectului **nr. AID - 012832:** **PACE –** **P**rotecție, **A**cceptare, **C**ultură și **E**ducație pentru integrarea familiilor refugiate din Ucraina în comunitățile din Republica Moldova” în cadrul inițiativei de urgență adresate populației afectate de conflict, în Ucraina și țările învecinate.

Proiectul este implementat de A.O. ”Amici dei Bambini – Moldova”, în colaborare cu A.O. DEMOS (Edineț) și A.O. Centrul de Cooperare Sud (Căușeni) și are drept **scop** facilitarea procesului de integrare în comunitățile gazdă a persoanelor refugiate din Ucraina în Republica Moldova (Anexa 1). Durata proiectului: mai 2024 – decembrie 2025.

**IV. domeniile de cooperare**

4.1 În vederea realizării prezentului ACORD, cooperarea PĂRȚILOR va include următoarele domenii:

* + 1. Îmbunătățirea condițiilor de realizare a educației și a învățământului extrașcolar în raport cu interesele, abilitățile și oportunitățile copiilor/elevilor;
    2. Consolidarea capacităților cadrelor didactice din sistemul educațional primar, gimnazial și liceal în domeniul incluziunii școlare a copiilor cu nevoi speciale și a copiilor refugiați;
    3. Dezvoltarea mediului comunitar pozitiv și non-discriminatoriu în vederea incluziunii educaționale a tuturor copiilor și tinerilor.

**V. OBLIGAŢIILE PĂRŢILOR**

5.1 Prezentul ACORD definește rolurile fiecărei PĂRŢI, care consimt să-și unească eforturile în vederea implementării obiectivelor comune.

* 1. **Consiliul Raional Ștefan Vodă** **se obligă:**
     1. să numească un propriu reprezentant în echipa de coordonare a proiectului, pentru asigurarea unei comunicări eficiente între Părți;
     2. să contribuie la selectarea locației potrivite pentru crearea unei LUDOTECI – spațiu prietenos copiilor cât și părinților acestora, dotat cu jocuri, jucării și cărți, care pot fi folosite pe loc sau luate cu împrumut. Criteriul de bază pentru selectarea locației: instituție de învățământ din raionul Ștefan Vodă (școală primară, gimnaziu, liceu) cu un număr mare de copii ucraineni strămutați temporar pe teritoriul localității, înscriși în calitate de elevi sau care participă la activitățile extra-școlare organizate de instituția de învățământ;
     3. să delege, prin Decizia Consiliului, Direcția Generală Educație, Ștefan Vodă, în calitate de responsabil pentru implementarea activităților de proiect în locația/instituția selectată;
     4. să accepte transmiterea, cu titlu gratuit din partea A.O. Amici dei Bambini – Moldova,a bunurilor achiziționate și a lucrărilor de renovare, realizate în cadrul proiectului (în baza contractului de donație, a actului de predare primire și a facturilor fiscale);
     5. să împuternicească Direcția Generală Educație Ștefan Vodă de a transmite cu titlu gratuit, în gestiunea instituției beneficiare bunurile achiziționate și lucrările de renovare, realizate în cadrul proiectului;
     6. să aprobe alte 5 instituții de învățământ din raionul Ștefan Vodă, propuse de Direcția Generală Educație, pentru implementarea activităților de educație non-formală prin intermediul serviciului LUDOBUS;
     7. să asigure vizibilitatea proiectului prin menționarea titlului proiectului, a Partenerului și a Donatorului (Guvernul Italian, Agenția Italiană pentru Dezvoltare și Cooperare – AICS) în evenimentele publice, interviuri TV și Radio, postări în rețelele de socializare etc., permițând, în același timp, amplasarea unui panou informativ cu logo-urile partenerilor la intrarea în Ludotecă;
     8. să conlucreze cu Partenerul în vederea promovării activităților de proiect la nivel local și raional pentru asigurarea participării copiilor și adulților la activitățile proiectului.
  2. **Direcția Generală Educație Ștefan Vodă** **se obligă:**
     1. să numească un propriu reprezentant în echipa de coordonare a proiectului, pentru asigurarea unei comunicări eficiente între Părți;
     2. să contribuie la selectarea locației potrivite pentru crearea unei LUDOTECI – spațiu prietenos copiilor cât și părinților acestora, dotat cu jocuri, jucării și cărți, care pot fi folosite pe loc sau luate cu împrumut. Criteriul de bază pentru selectarea locației: instituție de învățământ din raionul Ștefan Vodă (școală primară, gimnaziu, liceu) cu un număr mare de copii ucraineni strămutați temporar pe teritoriul localității, înscriși în calitate de elevi sau care participă la activitățile extra-școlare organizate de instituția de învățământ;
     3. să conlucreze cu partenerul în vederea consultării lucrărilor de renovare a spațiilor (2 spații) propuse pentru Ludotecă, procesului de dotare cu mobilier și materiale didactice (jocuri de societate, inventar sportiv, literatură pentru copii, birotică și papetărie etc.) necesare pentru desfășurarea activităților de educație non-formală și de suport psiho-social, costurile lucrărilor menționate fiind acoperite integral de Partener (Amici dei Bamini – Moldova);
     4. să participe la recrutarea a **doi animatori socio-educativi** (cadre didactice) și a **unui** **psiholog** care vor fi angajați de Amici dei Bamini – Moldova pentru a desfășura activități de animație socio-educativă și de suport psiho-social beneficiarilor ludotecii (copii, adolescenți, părinți și îngrijitori etc.);
     5. să asigure participarea cadrelor didactice din școala selectată (min. 5 persoane) la sesiunile de instruire organizate în cadrul proiectului, în domeniul asigurării unei educații incluzive de calitate;
     6. să transmită cu titlu gratuit, în gestiunea instituției de învățământ beneficiare, bunurile achiziționate de A.O. Amici dei Bambini – Moldova și lucrările de renovare, realizate în cadrul proiectului;
     7. să propună alte 5 instituții de învățământ din raionul Ștefan Vodă, pentru implementarea activităților de educație non-formală prin intermediul serviciului LUDOBUS;
     8. să asigure funcționalitatea Ludotecii după finalizarea proiectului prin identificarea resurselor necesare salarizării personalului dedicat (cel puțin 1 animator socio-educativ) și procurării materialelor didactice necesare pentru buna desfășurare a activităților extra-școlare;
     9. să păstreze destinația spațiilor renovate (Ludoteca) pentru cel puțin încă 3 ani după finalizarea proiectului;
     10. să asigure vizibilitatea proiectului prin menționarea titlului proiectului, a Partenerului și a Donatorului (Guvernul Italian, Agenția Italiană pentru Dezvoltare și Cooperare – AICS) în evenimentele publice, interviuri TV și Radio, postări în rețelele de socializare etc., permițând, în același timp, amplasarea unui panou informativ cu logo-urile partenerilor la intrarea în Ludotecă;
     11. să conlucreze cu Partenerul în vederea promovării activităților de proiect la nivel local și raional pentru asigurarea participării copiilor și adulților la activitățile proiectului.
  3. **Amici dei Bambini - Moldova** se obligă:
     1. să numească un propriu reprezentant în echipa de coordonare a proiectului, pentru asigurarea unei comunicări eficiente între Părți;
     2. să participe la selectarea locației potrivite pentru crearea LUDOTECII în baza criteriilor agreate de Parteneri, la punctul 5.2.2;
     3. să contribuie la renovarea spațiilor propuse pentru Ludotecă, dotarea cu mobilier și materiale didactice (jocuri de societate, inventar sportiv, literatură pentru copii, birotică și papetărie etc.) necesare pentru desfășurarea activităților de educație non-formală și de suport psiho-social;
     4. să transmită cu titlu gratuit Partenerului/instituției beneficiare bunurile achiziționate și lucrările de renovare realizate în cadrul proiectului (în baza contractului de donare, actului de predare primire și facturilor fiscale);
     5. să angajeze, pentru o perioadă de 12 luni, **doi animatori socio-educativi** (cadre didactice) și **un** **psiholog** care vor activa în cadrul Ludotecii, desfășurând activități de animație socio-educativă și de suport psiho-social pentru copii, adolescenți, părinți și îngrijitori etc.;
     6. să contribuie, lunar, la dotarea Ludotecii cu materiale didactice (jocuri de societate, inventar sportiv, literatură pentru copii, birotică și papetărie etc.) necesare pentru desfășurarea activităților de educație non-formală și de suport psiho-social;
     7. Să asigure, zilnic (5 zile pe săptămână), gustări pentru copiii participanți la activitățile desfășurate în cadrul Ludotecii;
     8. să organizeze activități de educație non-formală prin intermediul serviciului LUDOBUS în alte 2-3 localități din raionul Ștefan Vodă, propuse de Partener;
     9. Să organizeze, lunar, activități de coeziune socială cu implicarea copiilor și a adulților refugiați și a celor din comunitățile gazdă;
     10. să organizeze module de instruire pentru cadrele didactice din instituția școlară selectată, în domeniul asigurării unei educații incluzive de calitate;
     11. să conlucreze cu Partenerul în vederea promovării activităților de proiect la nivel local și raional pentru asigurarea participării copiilor și adulților la activitățile proiectului.

**VI. REZILIEREA ACORDULUI**

* 1. FIECARE DINTRE PĂRȚI poate rezilia ACORDUL dacă există o încălcare sau neexecutare esențială a acestuia de către cealaltă PARTE.
  2. Determinarea neexecutării esențiale a ACORDULUI se poate realiza în temeiul a cel puțin uneia din următoarele circumstanțe:
     1. Neexecutarea privează substanțial PARTEA de ceea ce aceasta se aștepta de la executarea ACORDULUI, cu excepția cazului când cealaltă PARTE demonstrează că nu a prevăzut și nu putea să prevadă rezultatul scontat;
     2. Executarea întocmai a obligației ACORDULUI ține de esența acestuia;
     3. Neexecutarea este intenționată sau din culpă gravă;
     4. Neexecutarea obligației dă temei PĂRŢII să presupună că nu poate conta pe executarea în viitor a ACORDULUI;
     5. Operarea rezilierii ACORDULUI este realizată în scris față de cealaltă PARTE, după expirarea unui termen rezonabil acordat acesteia în raport cu obligația neexecutată și este comunicată în modurile permise de prezentul ACORD pentru trimiterea și primirea notificărilor scrise.

**VII. SOLUŢIONAREA LITIGIILOR**

* 1. Prezentul ACORD va fi interpretat și aplicat în conformitate cu legislația Republicii Moldova. Orice litigiu intervenit între PĂRŢILE ACORDULUI în cadrul raporturilor de colaborare va fi mediat, prin toate mijloacele amiabile disponibile.
  2. În cazul în care nu va fi găsită înțelegerea necesară din partea unei PĂRŢI sau soluția potrivită pentru stingerea conflictului, litigiul va fi soluționat de instanța (instanțele) competentă (e) din Republica Moldova.
  3. Nici una dintre PĂRŢI nu va face uz de prevederile prezentului ACORD până când PARTEA care se consideră prejudiciată nu înștiințează în scris cealaltă PARTE despre existenta disputei și nu îi oferă celeilalte PĂRŢI cincisprezece (15) zile lucrătoare pentru a răspunde la pretenție. Orice înștiințare (pretenție) făcută în baza prezentului ACORD va fi considerată ca fiind primită de PARTEA căreia i s-a adresat în cazul în care este trimisă în modurile permise de prezentul ACORD pentru trimiterea şi primirea notificărilor scrise.

**VIII. DISPOZIŢII FINALE**

* 1. Prezentul ACORD intră în vigoare la data semnării acestuia și va fi valabil până la raportarea definitivă a tuturor activităților de proiect, respectiv până la **31.12.2025**, cu posibilitate de prelungire cu acordul PĂRŢILOR.
  2. Prezentul ACORD încetează prin modalitățile şi cazurile prevăzute la secțiunea VI a acestuia.

**IX. SEMNĂTURILE PĂRŢILOR**

Prezentul ACORD a fost încheiat într-un număr de 3 exemplare, câte unul pentru fiecare semnatar în limba română, fiecare dintre ele fiind considerate originale.

Semnat la \_\_\_\_\_\_\_\_\_\_\_\_\_\_\_ 2024

|  |  |
| --- | --- |
| **Pentru Consiliul raional Ștefan Vodă**  **Președintele Raionului:**  **Olga Luchian** | **Semnătura: \_\_\_\_\_\_\_\_\_\_\_\_ L.Ș.** |
| **Pentru Direcția Generală Educație, Ștefan Vodă**  **Șef Direcție:**  **Burduja Raisa** | **Semnătura: \_\_\_\_\_\_\_\_\_\_\_\_ L.Ș.** |
| **Pentru A.O. ”Amici dei Bambini – Moldova”**  **Director executiv:**  **Vasluian Stela** | **Semnătura: \_\_\_\_\_\_\_\_\_\_\_\_ L.Ș.** |

**Anexa nr.2**

la decizia Consiliului raional Ştefan Vodă

nr. \_\_\_\_\_\_\_din \_\_\_\_\_\_\_\_ 2024

**Lista instituțiilor de învățământ din raionul Ștefan Vodă care vor beneficia de serviciul LUDOBUS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. d/o** | **Instituția de învățământ** | **Localitatea** | **Numărul elevilor în instituție la 31.05.2024** | **Numărul elevilor din familiile refugiaților** | **Numele, prenumele directorului** | **Telefon de serviciu** | |
| **fix (0242)** | **mobil** |
| 1. | IP gim. „Ștefan Ciobanu” | s. Talmaza | 320 | 1 | Morari Jana | 40-4-87 | 068505108 |
| 2. | IP gim. „Anatolie Sîrghi” | s. Talmaza | 280 | 6 | Lungu Larisa | 41-3-45 | 068920982 |
| 3. | IP LT „B. P. Hașdeu” | s. Olănești | 426 | 2 | Arpenti Angela | 52-9-72 | 069419284 |
| 4. | IP gim. „Ion Creangă” | s. Ermoclia | 320 | 4 | Șargarovschi Tatiana | 33-2-48 | 068326761 |
| 5. | IP gim. ”Mihai Eminescu” | s.Antonești | 206 | 6 | Hîncu Silvia | 48-2-44 | 069061910 |
| 6. | Gimnaziul „Ștefan Culea” | s. Tudora | 150 | 7 | Popescu Ecaterina | 53-2-69 | 069182653 |
| 7. | IP Gimnaziul ”Grigore Vieru”  cu filiala Viișoara | com.Purcari,  s. Viișoara | 196 | 6 | Tihon Aurelia | 30-4-39 | 068506318 |
| 8. | Gimnaziul Palanca | s. Palanca | 146 | 3 | Dudnicenco Angela | 47-2-45 | 067236192 |